CELEX: 62009FN0103
Language: fi
Date: 2009-12-22 00:00:00
Title: Asia F-103/09: Kanne 22.12.2009 — Allen ym. v. Euroopan komissio

13.2.2010   
            
            
               FI
            
            
               Euroopan unionin virallinen lehti
            
            
               C 37/51
            
         Kanne 22.12.2009 — Allen ym. v. Euroopan komissio
   (Asia F-103/09)
   2010/C 37/80
   Oikeudenkäyntikieli: englanti
   
      Asianosaiset
   
   
      Kantaja: John Allen (Oxford, Yhdistynyt kuningaskunta) ym. (edustajat: barristerit P. Lasok, I. Hutton ja B. Lask)
   
      Vastaaja: Euroopan komissio
   
      Oikeusriidan kohde ja kuvaus
   
   Vahingonkorvausvaatimus ja vaatimus sen päätöksen kumoamiseksi, jolla kieltäydytään maksamasta vahingonkorvausta kunkin kantajan sen vuoksi kärsimästä vahingosta, että heitä ei otettu palvelukseen yhteisöjen väliaikaiseksi toimihenkilöksi ajanjaksolla, jolloin he työskentelivät yhteisyritys JET:issä.
   
      Vaatimukset
   
   Kantajat vaativat, että unionin yleinen tuomioistuin
   
               —
            
            
               kumoaa komission 25.9.2009 tekemän päätöksen;
            
         
               —
            
            
               toteaa, että kantajilla oli oikeus tulla kohdelluksi ja heitä olisi pitänyt kohdella ”muuna henkilöstönä” ja/tai otettu palvelukseen sellaisena JET:in alkuperäisten perustamissääntöjen mukaisesti;
            
         
               —
            
            
               toteaa, että komissio syrji kantajia heidän työskennellessään JET-hankkeessa ilman objektiivista perustetta palkan, eläkeoikeuksien ja niihin liittyvien etuuksien sekä työsuhteen jatkuvuuden osalta;
            
         
               —
            
            
               velvoittaa komission maksamaan korvausta edellä mainituista yhteisön oikeuden rikkomisista aiheutuneesta tulojen, eläkkeiden ja niihin liittyvien etuuksien ja etuoikeuksien menetyksestä asianmukaisine korkoineen;
            
         
               —
            
            
               velvoittaa komission korvaamaan oikeudenkäyntikulut ja
            
         
               —
            
            
               tuomioistuimen perussäännön ja/tai virkamiestuomioistuimen työjärjestyksen mukaisesti toteuttaa sellaiset muut toimenpiteet tai määrää sellaisista lisäkorvauksista, jotka unionin tuomioistuin mahdollisesti katsoo tarpeellisiksi, oikeudenmukaisiksi tai kohtuullisiksi.